Cuneiform Tablet CCT 5 17a (BM 120500)
Cuneiform tablet, dated to the Old Assyrian Period (ca. 1950-1850 BC).
Genre: legal challenge
Transliteration:
a-šur-na-da ù zu-uš-kà-na a-na zu-uš-kà ù ú-zu-a DUMU li-pá-a iṣ-bu-tù-ni-a-tí-ma ú-zu-a wa-ša-áb um-ma a-šùr-na-da-ma ú-nu-tí ša a-na na-áb-ší-im a-ší-tí a-mu-tí-ki ša-zu-úz-tí-a ù ku-a-tí ta-dí-nu dí-nim um-ma zu-uš-kà-ma ke-na ú-nu-ut-kà ma-lá a-ša-at-kà ta-dí-na-ni i-ba-ší šu-ma i-na ú-nu-tim ša ta-dí-na-ni mì-ma lá-šu 12 TA.A lá-dí-na-kum a-ša-at-kà 1.5 GÍN KÙ.BABBAR a ṣí-ib-tim iš-tí-a tal-qé-ma ú-nu-ut-kà <big_gap> aṣ-ba-at a-ḫa-ma 1.5 GÍN-ma KÙ.BABBAR ša-ni-a-am a-dí-ší-ma qá-ta-pá-am a ša-pár-tim ta-dí-a-am KÙ.BABBAR lu ta-dí-nam-ma ù ú-nu-ut-kà li-qé um-ma zu-uš-kà-na-ma ke-na 1.5 GÍN KÙ.BABBAR ta-dí-nim-ma qá-ta-pá-am a ša-pár-tim a-dí-a-ki-im 1.5 GÍN KÙ.BABBAR mì-ma ša-ni-a-am lá ḫa-bu-lá-ki-im ù ú-nu-tám mì-ma a-na ša-pár-tim lá a-dí-a-ki-im IGI zu-zu-a DUMU ì-lí-dan IGI sú-en₆-SIPA DUMU a-mur-IŠTAR ù ú-zu-a mu-sà wa-ša-áb